Verbied trofeejag - Press Releases - Our Stories - FOUR PAWS South Africa
FOUR PAWS in South Africa Our StoriesPress ReleasesVerbied trofeejag
Organisasies pleit by CITES
’n Groep bewaringsaktiviste, onder wie 50 lede van die Europese Parlement en meer as 30 nieregeringsorganisasies (NRO’s), het Dinsdag ’n brief aan die sekretarisgeneraal van die Verenigde Nasies se konvensie oor die internasionale handel in bedreigde spesies (Cites) oorhandig waarin hulle vra dat trofeejag wêreldwyd verbied moet word.
Die Europese Parlement-lede en die NRO’s, onder wie Action for Animals, Animal Aid, Four Paws International, Ivory Free Canada Coalition en die Suid-Afrikaanse Ban Animal Trading, Blood Lions, Captured in Africa, Four Paws Suid-Afrika, Green Girls in Africa en Voice for Lions, vra Ivonne Higuero, nuwe sekretaris-generaal, in die brief om ’n verbod te plaas op trofeejag omdat bedreigde spesies uitsterf.
Lees meer by Netwerk24: https://www.netwerk24.com/Nuus/Omgewing/cites-verbied-oral-trofeejag-pleit-aktiviste-20190821 Engelse versuur Aussies se dag in Londen | Netwerk24
Engelse versuur Aussies se dag in Londen
Deur Altus Momberg 15 September 2019 19:39
Engeland se Joe Root (links) en Jack Leach vir Australië se laaste paaltjie. Foto: Reuters
Die Engelse het Sondag op die Oval in Londen die vyfde kriekettoets in die reeks om die As met 135 lopies gewen om die reeks met 2-2 gelykop te laat eindig.
Australië is die teiken gestel om 399 lopies in net minder as twee dae vir ’n oorwinning aan te teken, maar is in net minder as ’n dag vir 263 uitgehaal.
Engeland het nie net sy tweede sege in die reeks beklink nie, maar het uiteindelik vir Steve Smith uitgekry vir minder as 50 lopies.
Die voormalige kaptein was een van Stuart Broad se vier (4/62) slagoffers nadat hy op byglip vir net 23 lopies gevang is.
Sy vorige laagste telling in die reeks was 80 lopies wat hy in die eerste beurt van dié toets aangeteken het.
Dit was ’n verstommende reeks vir Smith waarin hy 774 lopies teen ’n gemiddeld van 110,57 aangeteken het. Hy was beslis die verskil tussen die twee spanne en die rede waarom die As in Australië se hande bly.
Die twee groot uitblinkers op dag vier was Broad vir Engeland met die bal en Matthew Wade vir die Aussies met die kolf.
Broad was regdeur die reeks uitstekend en het die beseerde James Anderson se stewels volgestaan om die aanval te lei.
Hy het David Warner ’n sewende keer in die reeks uitgehaal en dié aanvangskolwer het geen antwoorde gehad wanneer Broad om die paaltjie geboul het nie. Warner het slegs 95 lopies in sy 10 beurte in die reeks aangeteken.
Wade het sy tweede honderdtal van die reeks behaal en sy 117 (166 balle; 17x4, 1x6) het die Aussies se hoop aan die lewe gehou. Hy het ’n blitsige sarsie van meer as 8 boulbeurte van Jofra Archer oorleef, maar toe hy uit is, was die Aussies se doppie geklink.
Meer oor: Krieket | Londen | Reeks Om Die As | Engeland | Australië
Denly en Stokes plaas Engeland in saal
Aussies se lopiemasjien kasty Engelse boulers weer
Marsh neem vier paaltjies